
	Comisia pentru buget, finanţe şi bănci
	
	Bucureşti,        22.11.2005

Nr. 22/450


Biroul Permanent

al

Camerei  Deputaţilor

Vă înaintăm, alăturat, raportul înlocuitor asupra proiectului de Lege pentru modificarea şi completarea art. III din Ordonanţa Guvernului nr. 19/1995 privind unele măsuri de perfecţionare a regimului achiziţiilor publice, precum şi a regimului de valorificare a bunurilor scoase din funcţiune, aparţinând instituţiilor publice, cu care comisia noastră a fost sesizată în fond cu adresa Biroului Permanent nr. PL.X.412 din 28 septembrie 2005.
	PREŞEDINTE,

Mihai Nicolae Tănăsescu

Nr. 450


RAPORT ÎNLOCUITOR
asupra proiectului de Lege pentru modificarea şi 

completarea art. III din Ordonanţa Guvernului nr. 19/1995 

privind unele măsuri de perfecţionare a regimului achiziţiilor 

publice, precum şi a regimului de valorificare a bunurilor 

scoase din funcţiune, aparţinând instituţiilor publice
Cu adresa nr. PL.X.412 din 28 septembrie 2005, Biroul Permanent conform art.89 din Regulamentul Camerei Deputaţilor, republicat, a sesizat pentru examinare şi avizare în fond, Comisia pentru buget, finanţe şi bănci cu proiectul de Lege pentru modificarea şi completarea art. III din Ordonanţa Guvernului nr. 19/1995 privind unele măsuri de perfecţionare a regimului achiziţiilor publice, precum şi a regimului de valorificare a bunurilor scoase din funcţiune, aparţinând instituţiilor publice.

În dezbaterile din Plenul Camerei Deputaţilor din data de 8.11.2005 proiectul în cauză a fost restituit comisiei pentru a fi supus unei noi dezbateri.
In urma reexaminării proiectului de Lege pentru modificarea şi completarea art. III din Ordonanţa Guvernului nr. 19/1995 privind unele măsuri de perfecţionare a regimului achiziţiilor publice, precum şi a regimului de valorificare a bunurilor scoase din funcţiune, aparţinând instituţiilor publice, în şedinţa din data de 22 noiembrie 2005, comisia, cu majoritate de voturi, propune supunerea spre dezbaterea şi adoptarea Plenului Camerei Deputaţilor a proiectului de Lege cu amendamentele prezentate în anexă.
	PREŞEDINTE,

Mihai Nicolae Tănăsescu
	SECRETAR,

Radu Cătălin Drăguş


            Consilier parlamentar:

            Onete Alexandru
ANEXĂ

I. Amendamente admise

În urma dezbaterii, Comisia propune adoptarea proiectului de lege cu următoarele amendamente:
	Nr. crt.
	Text Iniţial
	Text propus de comisie

 (autorul amendamentului)
	Motivarea amendamentelor propuse

	1.
	Titlul Legii:

LEGE

Pentru modificarea şi completarea art. III din Ordonanţa Guvernului nr. 19/1995 privind unele măsuri de perfecţionare a regimului achiziţiilor publice, precum şi a regimului de valorificare a bunurilor scoase din funcţiune, aparţinând instituţiilor publice
	Nemodificat
	

	2.
	ARTICOL UNIC:- Articolul III din Ordonanţa Guvernului nr. 19/1995 privind unele măsuri de perfecţionare a regimului achiziţiilor publice, precum şi a regimului de valorificare a bunurilor scoase din funcţiune, aparţinând instituţiilor publice, publicată în Monitorul Oficial al României, Partea I, nr. 188 din 18 august 1995, aprobată prin Legea nr. 96/1995, se modifică şi se completează după cum urmează:
	Nemodificat
	

	3.
	1. La alineatul (1), litera a) va avea următorul cuprins:
„a) prin transmiterea fără plată de la instituţiile publice deţinătoare la alte instituţii publice sau la unităţi de cult aparţinând cultelor religioase recunoscute din România, în condiţiile stabilite prin hotărâre a Guvernului, în cazul bunurilor aflate în stare de funcţionare, scoase din funcţiune potrivit reglementărilor în vigoare,”
	Nemodificat
	

	4.
	2. După alineatul (2) se introduc trei alineate noi, alin. (3)-(5), cu următorul cuprins:

„(3) Bunurile culturale mobile clasate care sunt scoase din funcţiune pot fi valorificate de instituţiile publice deţinătoare numai prin transmiterea, cu titlu gratuit, Ministerului Culturii şi Cultelor, pentru a fi repartizare instituţiilor specializate sau unităţilor de cult aparţinând cultelor religioase recunoscute din România, după caz, pe bază de proces-verbal de predare-primire.
(4) Bunurile culturale mobile susceptibile de a fi clasate pot fi valorificate numai după declanşarea din oficiu şi finalizarea procedurii de clasare, conform legii.

(5)  Dezmembrarea bunurilor prevăzute la alin. (3) şi (4), în vederea scoaterii din funcţiune şi a valorificării lor, este interzisă.”
	Alineatul (3) se modifică şi va avea următorul cuprins:
„(3) Bunurile culturale mobile clasate conform legii, care sunt scoase din funcţiune, pot fi valorificate de instituţiile publice deţinătoare în condiţii de transparenţă, numai prin transmiterea, cu titlu gratuit, Ministerului Culturii şi Cultelor, pentru a fi repartizare instituţiilor specializate sau unităţilor de cult aparţinând cultelor religioase recunoscute din România, după caz, pe bază de proces-verbal de predare-preluare.

Autor:
Comisia pentru buget, finanţe şi bănci
Nemodificat

Nemodificat


	Pentru claritatea textului şi asigurarea transmiterii bunurilor în condiţii de totală transparenţă.

